
PARLAMENTUL  ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi

Nr. 31/241 din 30 septembrie 2008


	Comisia pentru buget,finanţe şi bă

        PL-x  140/2008



RAPORT COMUN

asupra proiectului de Lege  pentru aprobarea Ordonanţei de urgenţă a Guvernului nr.156/2007  privind despăgubirea persoanelor fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme

                 În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru buget,finanţe şi bănci  au fost sesizate, spre dezbatere în fond, în procedură de urgenţă, cu  proiectul de Lege  pentru aprobarea Ordonanţei de urgenţă a Guvernului nr.156/2007  privind despăgubirea persoanelor fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme,  trimis cu adresa nr.PL-x 140 din 17 martie 2008 şi înregistrat cu nr.31/241 din 18 martie 2008. 
                 Potrivit prevederilor  art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.

 Senatul, în calitate de primă Cameră sesizată, a aprobat proiectul de lege, în şedinţa din 12 martie 2008.
 Consiliul Legislativ,  prin avizul nr.1580/19.11.2007, a avizat favorabil propunerea legislativă, cu observaţii şi propuneri.

                 Proiectul de lege are ca obiect de reglementare aprobarea Ordonanţei de urgenţă a Guvernului nr.156/2007  privind despăgubirea persoanelor fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme, act normativ care prevede extinderea acordării de despăgubiri şi pentru persoanele care au constituit depozite la CEC în vederea achiziţionării altor tipuri de autoturisme decât Dacia, aşa cum prevedea Legea nr.146/2007. Extinderea acordării de despăgubiri şi pentru celelalte tipuri de autoturisme pentru care au fost constituite depozite până la data de 15 februarie 1992, se impune şi întrucât CEC-ul nu poate distinge din totalul depunerilor de sume doar pe acelea aferente mărcii „Dacia”. Despăgubirile  băneşti se obţin dacă depozitele astfel constituite, existente în conturile active, îndeplinesc condiţia neafectării soldului iniţial.                                                                                                                                                
                În conformitate cu prevederile art. 61şi 63 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru buget, finanţe şi bănci  au examinat proiectul de lege, în şedinţe separate, în 30 septembrie, respectiv în 23 septembrie 2008.

                La dezbateri au participat, ca invitaţi, din partea Ministerului Economiei şi Finanţelor, domnul Cătălin Doică – secretar de stat şi Aura Gereanu – director General. 

      La lucrări au fost prezenţi 22 deputaţi din totalul de 29 membri ai Comisiei juridice, de disciplină şi imunităţi şi 26 deputaţi din totalul de 28 membri ai Comisia pentru buget, finanţe şi bănci.
                În urma dezbaterilor, membrii celor două Comisii au hotărât, cu majoritate de voturi, să propună plenului Camerei Deputaţilor Raportul de adoptare a  proiectului de Lege  pentru aprobarea Ordonanţei de urgenţă a Guvernului nr.156/2007  privind despăgubirea persoanelor fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme, în forma prezentată de Guvern, conform anexei la prezentul Raport. În Anexa nr.2 sunt redate amendamentele respinse.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE ,                          PREŞEDINTE,
                                            Sergiu ANDON                          Aurel GUBANDRU
SECRETAR,                              SECRETAR,
George BĂEŞU                          Ştefan BABAN
  Red.  consilieri:  Cecilia Păduroiu
                             Mariana Bărdiţă

                                                                                                                                                                  ANEXĂ nr.1  
AMENDAMENTE  ADMISE
la proiectul de lege pentru aprobarea Ordonanţei de urgenţă a Guvernului nr.156/2007  privind despăgubirea persoanelor fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme
                                                                                                                                                PL-x 140
	Nr. crt.
	Text din ordonanţă
	Text Senat
	Text propus de comisie

(autorul amendamentului)
	Motivare

	1.
	
	                      Lege 
pentru aprobarea Ordonanţei de urgenţă a Guvernului nr.156/2007 privind despăgubirea persoanelor fizice care au constituit depozite la Casa de Economii şi Consemnaţiuni C.E.C.-S.A., în vederea achiziţionării de autoturisme
	
	

	2.
	
	ARTICOL UNIC. - Se aprobă Ordonanţa de urgenţă a Guvernului nr.156 din 19 decembrie 2007 privind despăgubirea persoanelor fizice care au constituit depozite la Casa de Economii şi Consemnaţiuni C.E.C.-S.A., în vederea achiziţionării de autoturisme, publicată în Monitorul Oficial al României, Partea I, nr.883 din 21 decembrie 2007, cu următoarele modificări şi completări:
	ARTICOL UNIC. - Se aprobă Ordonanţa de urgenţă a Guvernului nr.156 din 19 decembrie 2007 privind despăgubirea persoanelor fizice care au constituit depozite la Casa de Economii şi Consemnaţiuni C.E.C.-S.A., în vederea achiziţionării de autoturisme, publicată în Monitorul Oficial al României, Partea I, nr.883 din 21 decembrie 2007.
Autor: Comisia juridică, de disciplină şi imunităţi
	- modificările adoptate de Senat au fost eliminate.

	3.
	         Titlul OUG
Ordonanţa de urgenţă   privind despăgubirea persoanelor fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme
	 Nemodificat
	    Nemodificat
	

	4.

	Art. 1
(1) Persoanele fizice care până la data de 15 februarie 1992 au efectuat depuneri de sume la Casa de Economii şi Consemnaţiuni C.E.C. - S.A. în vederea achiziţionării de autoturisme au dreptul să obţină despăgubiri băneşti dacă depozitele astfel constituite, existente în conturile active, îndeplinesc condiţia neafectării soldului iniţial.
(2) În înţelesul prezentei ordonanţe de urgenţă, depozitele existente în conturile active care îndeplinesc condiţia neafectării soldului iniţial, conform alin. (1), sunt acele depozite constituite din sume reprezentând avansuri sau depuneri integrale în vederea achiziţionării de autoturisme, existente în sold, fără dobânda aferentă şi din care nu s-au efectuat retrageri.

	   1.
Articolul 1 va avea următorul cuprins:
    “(1) Persoanele fizice care, până la data de 15 februarie 1992, au efectuat depuneri de sume la Casa de Economii şi Consemnaţiuni C.E.C. – S.A., precum şi cei care au transferat aceste sume în conturile Băncii Române pentru Dezvoltare – B.R.D. în perioada 1 martie 1991 – 15 februarie 1992, în vederea achiziţionării de autoturisme, au dreptul să obţină despăgubiri băneşti dacă depozitele astfel constituite, existente în conturile C.E.C., respectiv ale B.R.D., active, îndeplinesc condiţia neafectării soldului iniţial.
  2) În înţelesul prezentei ordonanţe de urgenţă, depozitele existente în conturile C.E.C.,  respectiv B.R.D., care îndeplinesc condiţia neafectării soldului iniţial, conform alin. (1), sunt acele depozite constituite din sume reprezentând avansuri sau depuneri integrale în vederea achiziţionării de autoturisme, existente în sold, fără dobânda aferentă şi din care nu s-au efectuat retrageri.”

	    Se elimină
Autor: Comisia juridică, de disciplină şi imunităţi
    Se elimină
Autor: Comisia juridică, de disciplină şi imunităţi
	 - Nu sunt obţinute datele de la BRD pentru identificarea cazurilor şi stabilirea întinderii despăgubirilor.

	5.
	
	   2.
După articolul 1 se introduce un nou articol, art.11, cu următorul cuprins:

   „Art.11.  - De prevederile art.1 beneficiază şi persoanele fizice care, în perioada 22 decembrie 1989-15 februarie 1992, şi-au transferat depunerile existente la C.E.C.- S.A. în vederea achiziţionării de autoturisme la B.R.D. cu acelaşi scop dacă îndeplinesc condiţiile prevăzute la alin.(2) ale art.1.”

	        Se elimină
Autor: Comisia juridică, de disciplină şi imunităţi
	

	6.
	Art. 2
Valoarea totală a despăgubirii însumează 759.784.177,26 lei, conform anexei care face parte integrantă din prezenta ordonanţă de urgenţă, şi reprezintă cumulul despăgubirilor calculate de Casa de Economii şi Consemnaţiuni C.E.C. - S.A. prin indexarea, de la data depunerii şi până la data de 31 iulie 2007, a sumelor existente în cele 37.462 de depozite constituite conform art. 1, cu indicii preţurilor de consum comunicaţi de Institutul Naţional de Statistică, din care se deduce dobânda legală bonificată de Casa de Economii şi Consemnaţiuni C.E.C. - S.A. pe perioada în care a fost acordată.

	3. Articolul 2 va avea următorul cuprins:
„Art.2. -  (1) Valoarea totală a despăgubirii pentru conturile existente la Casa de Economii şi Consemnaţiuni C.E.C.-S.A. însumează 759.784.177,26 lei, conform anexei care face parte integrantă din prezenta ordonanţă de urgenţă şi reprezintă cumulul despăgubirilor calculate de Casa de Economii şi Consemnaţiuni C.E.C.-S.A., prin indexarea, de la data depunerii şi până la data de 31 iulie 2007, a sumelor existente în cele 37.462 de depozite constituite conform art.1, cu indicii preţurilor de consum comunicaţi de Institutul Naţional de Statistică, din care se deduce dobânda legală bonificată de Casa de Economii şi Consemnaţiuni C.E.C.-S.A., pe perioada în care a fost acordată.
   (2)
Valoarea totală a despăgubirilor, pentru conturile existente la Banca Română pentru Dezvoltare - B.R.D., va fi stabilită prin hotărâre a Guvernului şi reprezintă cumulul despăgubirilor calculate prin indexarea sumelor transferate din depozitele C.E.C. în conturile B.R.D. cu indicii preţurilor de consum comunicaţi de Institutul Naţional de Statistică. Sumele existente în conturile Băncii Române pentru Dezvoltare, constituite ca urmare a transferurilor conturilor curente personale pentru cumpărarea de autoturisme de la C.E.C. la B.R.D., vor fi vărsate la bugetul de stat.”



	     Se elimină
Autor: Comisia juridică, de disciplină şi imunităţi 
	

	7.

	Art. 3
         (1)Suma reprezentând despăgubirea prevăzută la art. 2 este asigurată de Ministerul Economiei şi Finanţelor prin emisiunea de titluri de stat de valoare nominală totală egală cu valoarea totală a despăgubirii.
       (2) Titlurile de stat se emit în două tranşe, pe numele Casei de Economii şi Consemnaţiuni C.E.C. - S.A., sunt nenegociabile, nepurtătoare de dobândă şi au scadenţa la un an de la data emisiunii.
(3) Titlurile de stat emise în prima tranşă au dată de emisiune data de 21 decembrie 2007, iar cele emise în cea de-a doua tranşă au ca dată de emisiune data de 21 ianuarie 2008.
(4) Valoarea nominală totală a primei tranşe a emisiunii este de 405.081.645,39 lei, corespunzătoare unui număr de 19.917 deponenţi aparţinând judeţelor evidenţiate la poziţiile 1-27 inclusiv din anexă, iar valoarea nominală totală a celei de-a doua tranşe a emisiunii este de 354.702.531,87 lei, corespunzătoare unui număr de 17.545 deponenţi aparţinând judeţelor evidenţiate la poziţiile 28-41 inclusiv din anexă.
(5) Valoarea nominală individuală a fiecărui titlu de stat este egală cu valoarea individuală a despăgubirii calculată de Casa de Economii şi Consemnaţiuni C.E.C. - S.A. conform art. 2, pe numele fiecăruia dintre cei 37.462 de deponenţi.
(6) Cu data fiecărei emisiuni de titluri de stat, Casa de Economii şi Consemnaţiuni C.E.C. - S.A. înregistrează în conturi deschise pe numele deponenţilor prevăzuţi la art. 1 obligaţia de plată la scadenţă a sumei reprezentând valoarea nominală individuală a titlurilor de stat, care este egală cu valoarea individuală a despăgubirii cuvenite fiecăruia dintre aceştia.
(7) La data scadenţei fiecărei emisiuni de titluri de stat, Ministerul Economiei şi Finanţelor procedează la răscumpărarea acestora, prin plata pe numele Casei de Economii şi Consemnaţiuni C.E.C. - S.A. a sumei reprezentând valoarea nominală totală a emisiunii de titluri de stat.
(8) Sursele utilizate pentru răscumpărarea la scadenţă a titlurilor de stat sunt asigurate de Ministerul Economiei şi Finanţelor în conformitate cu prevederile legislaţiei în vigoare privind datoria publică.
(9) În prima zi bancară imediat următoare datei scadenţei fiecărei emisiuni de titluri de stat, Casa de Economii şi Consemnaţiuni C.E.C. - S.A. procedează la stingerea obligaţiei de plată prevăzute la alin. (6) prin alimentarea fiecărui cont al deponenţilor cu suma reprezentând valoarea individuală a despăgubirii, sumă care, începând cu această dată, este purtătoare de dobândă.
(10) Începând cu datele prevăzute la alin. (9), persoanele fizice care au dreptul la despăgubire conform art. 1 se pot prezenta la ghişeele Casei de Economii şi Consemnaţiuni C.E.C. - S.A. în vederea punerii la dispoziţia acestora a sumelor cuvenite.
(11) Pentru a intra în posesia sumelor reprezentând valoarea despăgubirii, deponenţii, mandatarii sau succesorii legali ai acestora vor prezenta în original documentele "cec cu sumă limitată" şi "act de identitate" valabil, acte de stare civilă, procură specială autentificată, certificat de moştenitor şi alte documente legale, după caz

	    Nemodificat
	  Nemodificat
	

	8.
	Art. 4
  (1) Ministerului Economiei şi Finanţelor îi revine responsabilitatea ducerii la îndeplinire a prevederilor prezentei ordonanţe de urgenţă, referitoare la emisiunea şi răscumpărarea titlurilor de stat.
(2)  Întreaga responsabilitate pentru realitatea şi corectitudinea sumelor reprezentând valoarea despăgubirilor, precum şi pentru ducerea la îndeplinire a acţiunii de despăgubire efectivă a persoanelor fizice beneficiare ale acestora, în condiţiile prezentei ordonanţe de urgenţă, revine Casei de Economii şi Consemnaţiuni C.E.C. - S.A.

	   Nemodificat
	 Nemodificat
	

	9.
	Art. 5
146/2007Pe data intrării în vigoare a prezentei ordonanţe de urgenţă se abrogă Legea nr.  privind despăgubirea persoanelor fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme Dacia, publicată în Monitorul Oficial al României, Partea I, nr. 357 din 25 mai 2007.

	 Nemodificat
	 Nemodificat
	

	10.
	ANEXĂ: SITUAŢIA valorii despăgubirilor la 31 iulie 2007 pentru persoanele fizice care până la data de 15 februarie 1992 au efectuat depuneri de sume la Casa de Economii şi Consemnaţiuni C.E.C. - S.A. în vederea achiziţionării de autoturisme şi ale căror depozite existente în conturile active îndeplinesc condiţia neafectării soldului iniţial
	   Nemodificată
	  Nemodificată
	


                                                                                                                                                                                           ANEXA nr.2

AMENDAMENTE RESPINSE:
	Nr. crt.
	Text iniţial
	Amendamentul propus şi autorul acestuia
	Motivare
	Cameră decizională

	
	
	
	1. Pentru susţinerea amendamentului

2. Pentru respingerea amendamentului
	

	1.
	Art. 1
(1) Persoanele fizice care până la data de 15 februarie 1992 au efectuat depuneri de sume la Casa de Economii şi Consemnaţiuni C.E.C. - S.A. în vederea achiziţionării de autoturisme au dreptul să obţină despăgubiri băneşti dacă depozitele astfel constituite, existente în conturile active, îndeplinesc condiţia neafectării soldului iniţial.

	Art 1. –

 (1) Persoanele fizice care, până la data de 15 februarie 1992, au efectuat depuneri de sume la Casa de Economii şi Consemnaţiuni C.E.C. – S.A., precum şi cei care au transferat aceste sume după 22 decembrie 1989 în conturile Băncii Române pentru Dezvoltare – B.R.D., în vederea achiziţionării de autoturisme, au dreptul să obţină despăgubiri băneşti dacă depozitele astfel constituite, existente în conturile C.E.C., respectiv ale B.R.D., active, îndeplinesc condiţia neafectării soldului iniţial.

    Autor: deputat Lia Ardelean
	1. Amendamentul se impune având în vedere că şi după data de 15 februarie 1992 au avut loc transferuri ale depunerilor de la C.E.C. – S.A. la B.R.D.

2.  Nu se  justifică prelungirea perioadei.
	Camera Deputaţilor 

	
	
	Art. 11. – De prevederile art. 1 beneficiază şi persoanele fizice care, după 22 decembrie 1989, şi-au transferat depunerile existente la C.E.C. – S.A., în vederea achiziţionării de autoturisme la B.R.D. cu acelaşi scop dacă îndeplinesc condiţiile prevăzute la alin. (2) al art. 1.  

Autor: deputat Lia Ardelean
	1.Amendamentul se impune având în vedere că şi după data de 15 februarie 1992 au avut loc transferuri ale depunerilor de la C.E.C. – S.A. la B.R.D.

2.  Nu se  justifică prelungirea perioadei.
	Camera Deputaţilor 

